ኢትዮጵያ ቀርከሃን ለአረንጓዴ ኢኮኖሚ ግንባታ ትጠቀማለች:- ፕ/ት ሙላቱ
 ኢትዮጵያ በጎርጎሮሳውያኑ 2025 ለአየር ንብረት ለውጥ የማይበገር አረንጓዴ ኢኮኖሚ ለመገንባት በምታደርገው ጥረት የቀርከሃ ሀብቷን እንደ አንድ ግብአት እንደምትጠቀም ፕሬዝዳንት ሙላቱ ተሾመ ተናገሩ።በአዲስ አበባ በተካሄደው አለም አቀፉ የቀርከሃና ራታን መረብ ጉባኤ ላይ የተገኙት ፕሬዝደንት ሙላቱ እንዳሉት ቀርከሃና ራታን ከአካባቢ ጥበቃ ጥቅማቸው ባሻገር የገቢ ምንጭ የሚፍጥሩ በመሆናቸው በስፋት ሊለሙ ይገባል።የአዲስ አበባው ጉባኤም ቀርከሃና ራታን በሚፈለገው መጠን ለምተው ጥቅም ላይ እንዳይውሉ ያደረጉ ማነቆዎች ተለይተው የመፍትሄ ሀሳቦች የተቀመጡበት ነው።ጉባኤው ቀርከሃና ራታን አረንጓዴ ኢኮኖሚን ለመገንባት በሚኖራቸው ድርሻ ላይም መክሯል።በኢትዮጵያ ያለውን የቀርከሃ ሃብት በመጠቀም የቻይናና የሳውዲ አረቢያ ባላሀብቶች በ5 መቶ ሚሊዮን ዶላር የወረቀት ፋብሪካ ሊያቋቁሙ መሆኑም ተመልክቷል። (ኢብኮ)